
	Proiect CBRN GUARD
Cod: ROMD00078
Contract grant nr. 181860
Contract Nr. ____/CBRN GUARD-PR
Obiectul achiziției: Achiziționarea echipamentelor și mijloacelor de protecție CBRN în cadrul proiectului de asistență externă „Managementul eficient al situațiilor de urgență CBRN cauzate de dezastre naturale” – CBRN GUARD, cod ROMD00078, finanțat prin Programul INTERREG NEXT VI-A România–Republica Moldova 2021–2027
Cod CPV: 38341200-9; 33141623-3; 35113200-1; 44482200-4
____ ________2026                                                                                                               mun. Chișinău
Furnizorul de bunuri
Autoritatea contractantă
____________________
reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,
ambii (denumiţi(te) în continuare Părţi), au încheiat prezentul Contract referitor la următoarele:

a) Achiziţionarea echipamentelor și mijloacelor de protecție CBRN în cadrul proiectului de asistență externă „Managementul eficient al situațiilor de urgență CBRN cauzate de dezastre naturale” – CBRN GUARD, cod ROMD00078, finanțat prin Programul INTERREG NEXT VI-A România–Republica Moldova 2021–2027, denumite în continuare „Bunuri”, conform procedurii simplificate, aplicată în baza Anexei II – Achiziții publice la Contractul de grant nr. 181860 din 04.09.2025 și regulilor Programului Interreg NEXT România–Republica Moldova 2021–2027, în baza deciziei comitetului de evaluare al Beneficiarului, procesul-verbal nr. ____ din __________ 2026.
b) Următoarele documente vor fi considerate părți componente ale Contractului:
· specificația tehnică (Anexa nr. 1); 

· specificația de preț (Anexa nr. 2). 

c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

d) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului Bunurile și să înlăture defectele lor în conformitate cu prevederile Contractului sub toate aspectele.

e) Beneficiarul se obligă prin Contract să plătească Furnizorului, în calitate de contravaloare a livrării bunurilor, prețul Contractului în termenele și modalitatea stabilite de Contract.
1. Obiectul Contractului

1.1. Obiectul Contractului îl reprezintă furnizarea echipamentelor și mijloacelor de protecție CBRN, denumite în continuare „Bunuri”, pe care Furnizorul se obligă să le furnizeze/livreze în conformitate cu prevederile Contractului, Anexa nr. 1 – Specificația tehnică și Anexa nr. 2 – Specificația de preț, cu respectarea dispozițiilor legale, cerințelor de conformitate, standardelor tehnice, profesionale și de calitate aplicabile.
1.2.  Bunurile furnizate trebuie să fie noi, neutilizate, în ambalajul original al producătorului, fără defecte, și să corespundă integral producătorului, mărcii, modelului, configurației și caracteristicilor tehnice indicate în oferta Furnizorului și în Anexa nr. 1 la Contract.

1.3.  Bunurile furnizate vor respecta termenele de garanție, valabilitate, utilizare și/sau depozitare, precum și cerințele de conformitate, testare, calibrare și mentenanță prevăzute, după caz, în Specificația tehnică și în oferta Furnizorului.
2. Termeni şi condiţii de livrare

2.1. Furnizarea Bunurilor se va realiza într-o singură tranșă, în termen de maximum 3 (trei) luni de la data intrării în vigoare a Contractului, la adresa: mun. Chișinău, str. Tighina 34, în conformitate cu Specificația tehnică, Specificația de preț și oferta Furnizorului.
2.2. Documentația de însoțire a Bunurilor include:
a) factura fiscală electronică (e-factură, ciclu scurt). Factura fiscală va conține numărul de referință al proiectului de finanțare: Proiect CBRN GUARD, Cod: ROMD00078, Contract grant nr. 181860;

b) actul de predare-primire a Bunurilor – 2 exemplare;

c) documentele/certificatele de garanție aferente Bunurilor livrate;
d) manualele/ghidurile de utilizare și/sau instalare, după caz;
e) documentele de conformitate și documentația tehnică aferentă echipamentelor, conform cerințelor prevăzute în Specificația tehnică, după caz.
2.3. Originalele documentelor prevăzute la pct. 2.2, după caz, se vor prezenta Beneficiarului cel târziu la momentul livrării Bunurilor.
3. Preţul şi condiţii de plată

3.1. Prețul Bunurilor furnizate conform Contractului este stabilit în lei MDL, conform Specificației de preț (Anexa nr. 2), este ferm și nu poate fi revizuit pe durata executării Contractului. 

3.2. Suma totală a Contractului, fără TVA, se stabileşte în lei MDL şi constituie: ___________________ ) lei MDL.
3.3. Achitarea plăţilor pentru Bunurile livrate se va efectua în lei MDL.
3.4. Metoda şi condiţiile de plată de către Beneficiar vor fi: 

a) Achitarea se va efectua după livrarea Bunurilor și prezentarea documentelor aferente, conform pct. 2.2;
b) Termenul de plată este de maxim 30 de zile de la primirea facturii de către Beneficiar  în condițiile stabilite mai sus;
c) Plăţile se vor efectua prin transfer bancar pe contul de decontare al Furnizorului indicat în Contract.
4. Condiţii de predare-primire

4.1. Bunurile se consideră predate de către Furnizor şi recepţionate de către Beneficiar dacă:

a) cantitatea Bunurilor corespunde informațiilor indicate în Specificația de preț (Anexa nr. 2) și în documentele de însoțire prevăzute la pct. 2.2 al Contractului;

b) producătorul, marca, modelul, configurația și caracteristicile tehnice ale Bunurilor corespund cerințelor și informațiilor indicate în Specificația tehnică (Anexa nr. 1) și ofertei acceptate;

c) Bunurile sunt noi, neutilizate, fără defecte, complete și sunt însoțite de accesoriile și documentele prevăzute în Contract și Specificația tehnică;

d) Bunurile sunt însoțite de documentele de garanție și, după caz, de documentele de conformitate și documentația tehnică solicitată.

4.2. Beneficiarul este în drept să verifice, la recepție, corespunderea Bunurilor livrate cu cerințele Contractului și ale Specificației tehnice. Bunurile care nu corespund cerințelor stabilite vor fi considerate neconforme, iar Furnizorul va fi obligat să înlăture neconformitățile sau să înlocuiască Bunurile respective, fără costuri suplimentare pentru Beneficiar.
4.3. Furnizorul este obligat să prezinte Beneficiarului factura fiscală electronică și documentele prevăzute la pct. 2.2 odată cu furnizarea Bunurilor, pentru efectuarea plății. În cazul neprezentării documentelor necesare, termenul de plată va începe să curgă de la data prezentării complete a acestora.
5. Standarde

5.1. Bunurile furnizate vor respecta cerințele de vizibilitate și comunicare prevăzute de Programul Interreg NEXT România–Republica Moldova și de Contractul de grant nr. 181860. 
5.2. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Bunurilor.
6. Obligaţiile părţilor

6.1. În baza Contractului, Furnizorul se obligă:

a) să furnizeze Bunurile în condiţiile prevăzute de Contract;

b) să anunţe Beneficiarul după semnarea Contractului, în decurs de 5 zile calendaristice, prin telefon/fax sau mijloace electronice, despre disponibilitatea furnizării Bunurilor;

c) să asigure condiţiile corespunzătoare pentru recepţionarea Bunurilor de către Beneficiar, în termenele stabilite, în corespundere cu cerinţele Contractului;

d) să asigure integritatea şi calitatea Bunurilor pe toată perioada de până la recepţionarea lor de către Beneficiar;

e) să respecte obligațiile aplicabile în domeniul mediului, social și al muncii instituite prin dreptul Uniunii, prin cadrul normativ, prin contractele colective de muncă sau prin convențiile internaționale în domeniul social și al mediului (enumerate în anexa X la Directiva 2014/24/UE).
6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a Bunurilor furnizate în corespundere cu cerinţele Contractului;

b) să asigure achitarea Bunurilor furnizate, respectând modalităţile şi termenele indicate în Contract.
7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.
8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Bunurile prevăzute în Contract;

b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a Bunurilor;

d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.
9. Reclamaţii

9.1. Reclamaţiile privind cantitatea Bunurilor furnizate sunt înaintate Furnizorului la momentul recepţionării lor, fiind confirmate printr-un act întocmit în comun cu reprezentantul Furnizorului.

9.2. Pretenţiile privind calitatea bunurilor livrate sunt înaintate Furnizorului în termen de 5 zile de la depistarea deficienţelor de calitate şi trebuie confirmate printr-un certificat eliberat de o entitate independentă neutră şi autorizată în acest sens.

9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de bunuri, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Furnizorul poartă răspundere pentru calitatea Bunurilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.
10. Obligații privind daunele și penalitățile de întârziere

10.1. Pentru refuzul de a furniza Bunurile prevăzute în Contract, Furnizorul achită o penalitate în valoare de 1 % din suma totală a Contractului.

10.2. Pentru furnizarea cu întârziere a bunurilor, Furnizorul achită o penalitate în valoare de 0,1 % din suma Bunurilor nelivrate, pentru fiecare zi de întârziere, dar nu mai mult de  5 % din suma totală a Contractului. În cazul în care întârzierea depășește 15 zile, Furnizorul prezintă Beneficiarului o explicație în formă scrisă.

10.3. Pentru achitarea cu întârziere, Beneficiarul achită o penalitate în valoare de 0,1% din suma bunurilor neachitate, pentru fiecare zi de întârziere, dar nu mai mult de  5 % din suma totală a Contractului.

10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform Contractului poate fi dedusă (reţinută) de către Beneficiar din suma plăţii pentru Bunurile furnizate.

10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate;

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Furnizorul livrează bunuri afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele bunurilor respective, aceasta are dreptul de a percepe penalități de întârziere.

11. Drepturi de proprietate intelectuală

11.1. Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Beneficiarului, la momentul efectuării plății sumelor datorate Furnizorului conform prevederilor Contractului.

11.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Beneficiarului, care le va putea utiliza, publica, cesiona ori transfera, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

12.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.
13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

13.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

13.5. Contractul este valabil până la 31.12.2026.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.

13.7. Pentru confirmarea celor menţionate mai sus, Părţile au semnat Contractul în conformitate cu cerințele Contractului de subvenție Programului Interreg Next România - Republica Moldova, pentru proiectul cu titlul „Management eficient al situațiilor de urgență CBRN cauzate de dezastre naturale – CBRN GUARD” (Contract de grant  nr. 181860).
II. CONDIȚII SPECIALE ALE CONTRACTULUI:
(se vor completa în funcție de oferta operatorului economic adjudecat)

1.1. Furnizorul se obligă să livreze bunurile aferente lotului/loturilor atribuite în strictă conformitate cu Specificațiile tehnice – Anexa nr. 1, Specificația de preț – Anexa nr. 2 și oferta tehnică și financiară acceptată.

1.2. Bunurile livrate vor fi noi, neutilizate anterior, nerecondiționate, fără defecte, complete și pregătite pentru utilizare, în ambalajul original al producătorului, după caz, și vor corespunde integral caracteristicilor, parametrilor și cerințelor tehnice indicate în Specificațiile tehnice și în oferta acceptată.

1.3. Nu se admite înlocuirea produselor, producătorului, modelului, tipului, configurației sau caracteristicilor tehnice ale bunurilor contractate fără acordul prealabil, în scris, al Beneficiarului și numai în condițiile permise de documentele contractuale și regulile aplicabile procedurii.

1.4. Livrarea integrală a bunurilor aferente lotului/loturilor atribuite se va efectua într-o singură tranșă, în termen de maximum 3 (trei) luni de la data intrării în vigoare a Contractului/înregistrării acestuia la Trezoreria competentă a Ministerului Finanțelor, după caz, la locul de livrare stabilit de Beneficiar: mun. Chișinău, str. Tighina 34.

1.5. Furnizorul va suporta toate cheltuielile aferente ambalării, transportului, manipulării, descărcării și livrării bunurilor la locul indicat de Beneficiar. Toate aceste cheltuieli sunt incluse în prețul Contractului și nu pot fi solicitate suplimentar.

1.6. Bunurile vor fi livrate complete, împreună cu toate componentele, accesoriile și elementele prevăzute în Specificațiile tehnice și în oferta acceptată. În funcție de lotul atribuit, vor fi respectate următoarele cerințe:

a) pentru Lotul nr. 1 – Truse medicale CBRN, fiecare set va fi livrat complet, cu toate componentele și materialele de protecție, intervenție și decontaminare prevăzute în Specificațiile tehnice;

b) pentru Lotul nr. 2 – Seturi de protecție CBRN, fiecare set va fi livrat complet, inclusiv cu costumul de protecție, masca de protecție, mănușile, protecțiile pentru încălțăminte și celelalte componente prevăzute în Specificațiile tehnice;

c) pentru Lotul nr. 3 – Dozimetre portabile, fiecare dispozitiv va fi livrat complet și funcțional, împreună cu accesoriile și documentația aferentă, conform Specificațiilor tehnice;

d) pentru Lotul nr. 4 – Pistoale metalice anti-incendiu CBRN, fiecare dispozitiv va fi livrat complet și funcțional, inclusiv cu 2 (două) capsule/cartuşe de rezervă, precum și cu accesoriile și documentația prevăzute în Specificațiile tehnice.

1.7. La livrare, Furnizorul va prezenta documentele aferente bunurilor, inclusiv, după caz, certificate/declarații de conformitate, rapoarte de testare, documente de calibrare, documente privind termenul de valabilitate, garanție, depozitare și utilizare, manuale sau instrucțiuni de utilizare, precum și alte documente tehnice solicitate prin documentația de atribuire și oferta acceptată, împreună cu documentele necesare recepției și efectuării plății.

1.8. Recepția bunurilor se va efectua de către Beneficiar prin verificarea cantității, integrității, completitudinii, caracteristicilor și parametrilor tehnici, componentelor și accesoriilor, precum și a corespunderii acestora cu Specificațiile tehnice și oferta acceptată. Beneficiarul are dreptul să verifice, după caz, funcționalitatea, documentele de conformitate și caracteristicile tehnice ale bunurilor livrate.

1.9. Bunurile deteriorate, incomplete, cu termen de valabilitate necorespunzător sau care nu corespund caracteristicilor, parametrilor ori cerințelor tehnice contractate nu vor fi recepționate. Furnizorul va asigura remedierea neconformităților sau înlocuirea bunurilor, după caz, fără costuri suplimentare pentru Beneficiar.

1.10. Pentru Lotul nr. 1 – Truse medicale CBRN, bunurile și componentele acestora vor respecta cerințele privind protecția CBRN, rezistența, condițiile de utilizare și depozitare, standardele și celelalte caracteristici prevăzute în Specificațiile tehnice și în oferta acceptată.

1.11. Pentru Lotul nr. 2 – Seturi de protecție CBRN, Furnizorul va asigura respectarea cerințelor privind nivelul și durata protecției, rezistența materialelor, condițiile de utilizare și depozitare, precum și termenul de utilizare prevăzut în Specificațiile tehnice și în oferta acceptată.

1.12. Pentru Lotul nr. 3 – Dozimetre portabile, Furnizorul va asigura livrarea dispozitivelor în parametrii tehnici solicitați privind domeniul energetic, sensibilitatea, rata dozei, sistemele de alarmare și alimentare. Bunurile vor fi însoțite de documentele de conformitate și/sau rapoartele de testare solicitate, iar Furnizorul va asigura, după caz, calibrarea și asistența pentru mentenanță, în condițiile Specificațiilor tehnice și ale ofertei acceptate.

1.13. Pentru Lotul nr. 4 – Pistoale metalice anti-incendiu CBRN, Furnizorul va asigura respectarea cerințelor privind raza de acțiune, sistemul de încărcare și declanșare, capsulele/cartuşele aferente, condițiile de utilizare și depozitare și celelalte caracteristici prevăzute în Specificațiile tehnice. Bunurile vor fi însoțite de documentele de conformitate și/sau rapoartele de testare solicitate, iar Furnizorul va asigura, după caz, asistența pentru mentenanță/calibrare prevăzută în oferta acceptată.

1.14. Termenele de garanție, valabilitate, utilizare și depozitare, după caz, pentru fiecare categorie de bunuri sunt cele stabilite în Specificațiile tehnice și în oferta acceptată. În cazul în care Furnizorul a oferit condiții mai avantajoase decât cerințele minime stabilite în documentația de atribuire, se vor aplica condițiile ofertate și acceptate.

1.15. Pe perioada de garanție sau în perioada în care Furnizorului îi revin obligații de mentenanță, calibrare ori asistență tehnică, după caz, acesta va asigura îndeplinirea obligațiilor asumate prin oferta acceptată, fără costuri suplimentare pentru Beneficiar, dacă acestea au fost incluse în prețul ofertat.

1.16. Bunurile furnizate trebuie să respecte cerințele aplicabile privind siguranța, conformitatea, protecția CBRN și standardele tehnice prevăzute în documentația de atribuire. Furnizorul va prezenta documentele justificative solicitate pentru lotul/loturile atribuite.

1.17. Recepționarea bunurilor de către Beneficiar nu înlătură răspunderea Furnizorului pentru vicii ascunse, defecte sau neconformități constatate ulterior, în perioada de garanție, valabilitate sau în alte perioade de răspundere stabilite prin Contract și oferta acceptată.

1.18. Orice modificare a condițiilor Contractului se va efectua numai în condițiile prevăzute de Contract, de Contractul de grant nr. 181860 din 04.09.2025, Anexa II – Achiziții publice, precum și de regulile aplicabile Programului INTERREG NEXT VI-A România–Republica Moldova 2021–2027.

DATELE JURIDICE, POŞTALE ŞI DE PLĂŢI ALE PĂRŢILOR

FURNIZOR
BENEFICIAR
Inspectoratul General de Carabinieri 
mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

Cod fiscal: 1006601000473

Ministerul Finanţelor - Trezoreria de Chișinău, buget de stat

Adresa băncii: mun. Chişinău, str. C. Tănase, 7

Cod bancar: TREZMD2X

IBAN: 

SEMNĂTURILE PĂRȚILOR
Administrator dl 

_______________________________________

                                        L.Ş.

Comandant general dl Dumitru SCURTU

__________________________________

                                    L.Ş.
DF a IGC: 

DJPC a IGC:




	Anexa nr. 1

la Contractul nr. ____/CBRN GUARD-PR

                                                                                                                                                                              din ______________ 2026

SPECIFICAŢII TEHNICE

Denumirea bunurilor
Ţara de origine
Producătorul
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
LOTUL NR. 1 – TRUSE MEDICALE CBRN
Truse medicale CBRN
Denumirea produsului:

-Truse medicale CBRN.

Destinația: 

- Pachet complet de pregătire pentru situații de urgență, conceput pentru scenarii CBRN, cu risc ridicat și destinat pentru medii periculoase. 

Cerințe minime impuse:

- Două măști contra gazelor CBRN pentru fiecare trusă. 

- Fiecare mască trebuie să combine un câmp vizual larg  cu compatibilitatea optică  pentru dispozitivele de  vedere nocturnă, optică termică și lunete.

- Masca trebuie să dispună de vizieră panoramică cu un câmp vizual de 92,5%, construcție durabilă din cauciuc bromobutilic și, compatibilitate cu filtrele.

- Masca trebuie să includă un sistem de hidratare preinstalat, rezistență testată la gaz iperită timp de aproximativ 30 de ore și în conformitate cu EN 136:1998, Cl. III privind protecția la impact.
- Două filtre CBRN, compatibile pentru fiecare trusă. Filtrele trebuie să protejeze împotriva unei game largi de amenințări CBRN și, să aibă o durată lungă de păstrarea.
- Un pachet de comprimate de iodură de potasiu pentru fiecare trusă. 

- Două genți reglabile pentru fiecare trusă, cu fixare pe coapsă și acces rapid. 

- Accesoriile trebuie să includă mănuși și cizme fabricate din cauciuc butilic special, concepute să împiedice pătrunderea agenților chimici periculoși timp de cel puțin 24 de ore de la expunere. 

- Kiturile individuale de decontaminare trebuie să conțină pachete cu argilă sau pulbere absorbantă pe bază de montmorillonit de calciu, pentru îndepărtarea fizică rapidă și neutralizarea urmelor de agenți chimici de pe echipament sau piele. 

- Ambalajul individual și/sau cutia  fiecărui produs trebuie să conțină obligatoriu o etichetă cu descrierea detaliată și completă a produsului și a conținutului acestuia.

Cerințe de mediu:

Temperatura ambiantă de lucru: de la -35 °C până la +50 °C. 

Temperatura de depozitare: de la -40 °C până la +50 

Umiditatea atmosferică relativă: 80% la +20 °C.
-

LOTUL NR. 2 – SETURI DE PROTECȚIE CBRN
Set de protecție CBRN
Denumirea produsului:

- Set individual de  protecție CBRN.

Destinația: 

Set individual de protecție CBRN, destinat protecției individuale împotriva pericolelor chimice, biologice, și prafului radiologic. 

Cerințe minime: 

- Configurație de set integral,  compus din jachetă cu glugă și pantaloni cu talie inaltă, gluga compatibilă cu toate tipurile de măști contra gazelor

- Mască contra gazelor cu vizor panoramic, reglabilă prin curele/chingi  să asigure protecție contra contaminanțiilor toxice din aer.

- Elemente suplimentare de protecție: mănuși din cauciuc butilic și supra-cizme chimice. 

- Capacitate de protecție: rezistență la agenți toxici pentru mai mult de 24 de ore de la expunere.

Garanție, durată de utilizare și asistență: 

- Construcție multistrat, rezistentă la perforare, realizată din materiale utilizate la costume individuale CBRN de înaltă calitate. 

- Garanția de depozitare pentru produsele păstrate în încăperi neîncălzite, prevăzute cu aerisire naturală. 

- Durata normală de utilizare: minimum 3 de ani. 

- Furnizorul va prezenta o declarație pe propria răspundere privind îndeplinirea cerințelor și documentația tehnică justificativă.

- Ambalajul individual și/sau cutia  fiecărui produs trebuie să conțină obligatoriu o etichetă cu descrierea detaliată și completă a produsului și a conținutului acestuia.

Cerințe de mediu: 

Temperatura ambiantă de lucru: de la -35 °C până la +50 °C.

Temperatura de depozitare: de la -40 °C până la +50 °C. 

Umiditatea atmosferică relativă: 80% la +20 °C.
LOTUL NR. 3 – DOZIMETRE PORTABILE
Dozimetru portabil

Denumirea produsului: 

Dozimetru portabile

Destinația: 

Să poată identifica raze Gama și Neutroni.

Dozimetru electronic personal pentru afișarea continuă a dozei cumulative de radiații ionizante externe și a debitului curent al dozei, cu alarme sonore și prin vibrație la depășirea pragurilor stabilite. 

Cerințe tehnice: 

- Interval de energie: de la 50 keV până la 1,5 MeV, cu abaterea răspunsului energetic sub 30%. 

- Sensibilitate: 80 CPM per µSv/h pentru Co-60. 

- Debit maxim al echivalentului de doză: măsurare de la nivelul fondului natural până la 10 mSv/h. 

- Indicare și alarme: sunet în timp real al particulelor, alarmă sonoră și mod silențios cu vibrație. 

- Pragul de alarmă: reglabil pornind de la valoarea nominală 0,5; unitatea de măsură aplicabilă va fi indicată în documentația tehnică a producătorului. 

- Alimentare: cu baterii, incluse, sau cablu USB, inclus. 

- Huse pentru protecție, adaptate modelului de dozimetru.
Garanție, durată de utilizare și asistență:

- Garanția de depozitare în încăperi neîncălzite, prevăzute cu aerisire naturală: minimum 3 ani. 

- Durata normală de utilizare: minimum 3 ani. 

- Furnizorul va prezenta certificatul de conformitate și rapoartele de încercări aplicabile dispozitivului.

- Furnizorul va asigura servicii de calibrare și mentenanță. 

- Ambalajul individual și/sau cutia  fiecărui produs trebuie să conțină obligatoriu o etichetă cu descrierea detaliată și completă a produsului și a conținutului acestuia.

Cerințe de mediu:

Temperatura ambiantă de funcționare: de la -25 °C până la +45 °C. 

Umiditatea relativă în timpul funcționării: sub 95%. 

Umiditatea atmosferică relativă de referință: 80% la +20 °C.
LOTUL NR. 4 – PISTOL METALIC ANTI-INCENDIU CBRN
Pistol metalic anti-incendiu CBRN

Denumirea produsului:

Pistol metalic  anti-incendiu  CBRN

Destinația: 

- Dispozitiv portabil destinat forțelor de securitate și intervenției rapide. 

- Dispozitivul trebuie să poată fi purtat pe corp fără a limita semnificativ mobilitatea utilizatorului.

Principiul de funcționare:

- Încărcare: utilizatorul deschide camera din partea din spate, în configurație cu încărcare pe la culată și, introduce o capsulă solidă.

 - Activare: acționarea trăgaciului trebuie să inițieze mecanismul intern al capsulei și să genereze un impuls electric sau o micro-scânteie. 

- Generarea agentului: procesul fizico-chimic inițiat trebuie să transforme compusul solid de stingere într-o masă densă de gaz sau aerosol extinctor cald/rece. 

Cerințe tehnice: 

- Rază eficientă de acțiune: între 3 și 7 metri, pentru păstrarea unei distanțe de siguranță față de focar. 

- Consumabile compatibile: cartușe sau capsule solide brevetate. 

- Sistem de încărcare: mecanism manual prin culisare / încărcare pe la culată. 

- Mecanism de activare: acționare mecanică a percutorului / trăgaciului, care inițiază scânteia internă. 

- Fiecare set va include dispozitivul și două capsule suplimentare de rezervă. 

Garanție, durată de utilizare și asistență:

- Garanția de depozitare în încăperi neîncălzite, prevăzute cu aerisire naturală: minimum 5 ani. 

Durata normală de utilizare: minimum 5 ani. 

- Furnizorul va prezenta certificatul de conformitate și rapoartele de încercări aplicabile. 

- Furnizorul va asigura servicii de mentenanță și, după caz, asistență pentru calibrare.

- Ambalajul individual și/sau cutia  fiecărui produs trebuie să conțină obligatoriu o etichetă cu descrierea detaliată și completă a produsului și a conținutului acestuia.

Cerințe de mediu:

Dispozitivul trebuie să rămână funcțional în condiții climatice extreme, fără degradarea proprietăților chimice ale compusului de stingere. 

Producătorul va indica intervalele validate ale temperaturilor de funcționare și depozitare.
SEMNĂTURILE PĂRȚILOR
Administrator dl 
________________________________________________________

                                        L.Ş.
Comandant general dl Dumitru SCURTU

________________________________________________________

                                    L.Ş.


	

	


Anexa nr. 2

la Contractul nr. ____/CBRN GUARD-PR

din ______________ 2026
SPECIFICAŢIA DE PREȚ

	Cod CPV
	Denumirea bunurilor
	U/M
	Cantitatea
	Preţ unitar (fără TVA)


	Suma (fără TVA)


	Termenul și condițiile de livrare


	Clasificație bugetară (IBAN)

	Lotul nr. 1 – Truse medicale CBRN
	Livrarea integrală a bunurilor aferente lotului atribuit se va efectua într-o singură tranșă,  până la 20.12.2026 de la data înregistrării Contractului la Trezoreria de Stat a Ministerului Finanțelor.

Livrarea: mun. Chișinău, str. Tighina 34. Prețul include toate cheltuielile aferente ambalării, transportului, manipulării, descărcării și livrării bunurilor.
	

	33141623-3
	Trusă medicală CBRN
	50
	set
	
	
	
	

	Lotul nr. 2 – Seturi de protecție CBRN
	
	

	35113200-1
	Set de protecție CBRN
	50
	buc.
	
	
	
	

	Lotul nr. 3 – Dozimetre portabile
	
	

	38341200-9
	Dozimetru portabil
	50
	buc.
	
	
	
	

	Lotul nr. 4 – Pistoale metalice anti-incendiu CBRN
	
	

	44482200-4
	Pistol metalic anti-incendiu CBRN
	20
	buc.
	
	
	
	

	
	TOTAL:
	
	
	
	
	
	

	

	SEMNĂTURILE PĂRȚILOR

	Administrator  dl 
_________________________________________________________
                                                                                         L.Ş.
	Comandant general dl Dumitru SCURTU
________________________________________________________

                                                                                  L.Ş.

